Έμεινα σε αυτό το σπίτι 43 συγκεκριμένα μέρες για λόγους σπουδών και πραγματικά όλα ήταν εξαιρετικά! Το προτείνω ανεπιφύλακτα και σε κάποιον που θέλει να μείνει πολύ καιρό και σε τουριστες (εξαιρετική τοποθεσια). Συγκεκριμένα το σπίτι βρίσκεται σε μια από τις πιο βολικές περιοχές στην Αθήνα που στην κυριολεξία τα έχεις όλα δίπλα σου! Η γειτονιά έχει τα πάντα, δηλαδή πολλά σούπερ μαρκετ, μανάβικα, κρεοπωλεία, φαρμακεία και οτιδήποτε χρειαστείς. Επισης είναι πολύ ήσυχη! Η στάση του μετρο είναι δίπλα στο σπίτι και σε δυο μόνο στασεις βρίσκεσαι στο κέντρο. Επισης είναι 10 λεπτά με τα πόδια από το Παντειο (για όποιον φοιτητή ενδιαφέρεται). Ο κύριος Γιάννης είναι πάντα διαθέσιμος σε ότι και να τον χρειαστείς, απίστευτα ευγενικός και καλοσυνάτος! Όταν μπήκα στο σπίτι ενιωσα κατευθείαν οικεία, και μου είχε τα πρώτα πράγματα που θα χρειαστώ για να νιώσω άνετα οπως καφες νερό τσάι μπισκότα. Το σπίτι είναι άκρως καλαίσθητο. Η κουζίνα του είναι πλήρως εξοπλισμένη και τόσες μέρες που έμεινα είχα κυριολεκτικά όλες τις ανέσεις για μαγείρεμα κλπ. Η καθαριότητα ήταν απίστευτη και τηρήθηκαν όλα τα μέτρα για τον COVID. Επίσης έχει θέα τον λόφο του Φιλοπάππου που μπορείς εύκολα να τον επισκεφτείς με τα πόδια και προσφέρει απίστευτη θέα! Άνετα θα εμένα σε αυτό το σπίτι ξανά και για πολλές μέρες γιατί πραγματικά δεν μου έλειψε τίποτα! Ευχαριστώ κυριε Γιάννη για όλα!